**NOTĂ DE FUNDAMENTARE**

**Secțiunea 1**

**Titlul proiectului de act normativ**

|  |
| --- |
| **Hotărâre a Guvernului pentru reaprobarea indicatorilor tehnico – economici ai obiectivului de investiții „Construire centru de instruire sintetică P+3. Clădire simulatoare de zbor și spații conexe echipată cu un simulator de zbor FFS Boeing 737 NG”** |

**Secțiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situaţiei actuale | **Școala Superioară de Aviație Civilă (SSAvC)** este o instituție publică având personalitate juridică, în subordinea Ministerului Transporturilor, finanțată din venituri proprii și fonduri alocate de la Bugetul de Stat, ce funcționează conform prevederilor *Legii nr. 352 din 21 iulie 2003 pentru aprobarea Ordonanței Guvernului nr. 15/1999 privind înființarea Academiei Române de Aviație*.  Obiectul de activitate al instituției este pregătirea de specialitate a personalului pentru prestarea activitaților aeronautice civile, precum și pregătirea periodică, specializarea și perfecționarea profesională a personalului aeronautic.  Școala Superioară de Aviație Civilă derulează cursuri și programe de pregătire, instruire şi perfecţionare, teoretice şi practice, de zbor, atât pentru piloții particulari cât și pentru piloții comerciali.  În prezent, SSAvCare în derulare implementarea obiectivului de investiții “Construire centru de instruire sintetică P+3. Clădire simulatoare de zbor și spații conexe echipată cu un simulator de zbor FFS Boeing 737 NG**”**, investiția aducând următoarele beneficii:  **-** dezvoltarea activității de bază a Școlii Superioare de Aviație Civilă și facilitarea organizării de cursuri de formare la cele mai înalte standarde internaționale;  - crearea infrastructurii necesare pentru prima facilitate din România dotată cu simulatoare de zbor complete (FFS) destinată formării și pregătirii de personal aeronautic;  - generarea de venituri pentru Școala Superioară de Aviație Civilă;  - așezarea României pe piața internațională a furnizorilor de servicii de pregătire pentru personalul aeronautic;  - dezvoltarea regională în locația în care va fi instalat simulatorul;  - costuri cu pregătirea piloților mai scăzute pentru transportatori aerieni cu baza de operare în România;  - reducerea timpului scoaterii din producție a personalului aeronautic navigant;  - crearea de noi locuri de muncă și creșterea de încasări la bugetul de stat.  Indicatorii tehnico-economici ai obiectivului de investiții “Construire centru de instruire sintetică P+3. Clădire simulatoare de zbor și spații conexe echipată cu un simulator de zbor FFS Boeing 737 NG**”** au fost aprobați de Guvernul României prin Hotărârea de Guvern nr. 555 din 19 iulie 2018.  De la data aprobării HG nr. 555/2018, Școala Superioară de Aviație Civilă a întreprins acțiunile și demersurile necesare în vederea obținerii avizelor solicitate și întocmirii Documentației Tehnice pentru Autorizația de Construire, Autorizația de Construire fiind emisă de către Primăria Sectorului 1 în data de 03.12.2018. De asemenea, a fost contractat și întocmit proiectul tehnic de execuție pentru realizarea clădirii.  Școala Superioară de Aviație Civilă a organizat de mai multe ori procedura de atribuire a lucrărilor de execuție, fără succes, motivul invocat de o parte dintre participanți fiind insuficiența fondurilor. |
| 11.In cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Nu este cazul. |
| 2. Schimbări preconizate | Necesitatea actualizării studiului de fezabilitate a apărut în urma unor importante creșteri de prețuri pe piața construcțiilor, generate de creșterea cererii, lipsa acută a forței de muncă in domeniu, precum și de schimbările legislative cu impact asupra domeniului construcțiilor adoptate la sfârșitul anului 2018, și anume Ordonanța de Urgență nr. 114 din 28 decembrie 2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene. Printre măsurile introduse de către această Ordonanță de Urgență se numără și creșterea salariului minim brut în domeniul construcțiilor, măsură ce a avut efecte semnificative atât asupra prețului manoperei lucrărilor de construcții, cât și indirect, asupra prețului materialelor, utilajelor și echipamentelor folosite în construcții. Așa cum arată datele publicate de Comisia Națională de Strategie și Prognoză, creșterea salariului minim în trimestrul I al anului 2019 față de anul 2018 este de 57,9%. Această creștere a salariului minim brut produce cu siguranță efecte atât asupra costurilor manoperei cât si asupra celorlalte costuri aferente executării lucrărilor de construcții – materiale, transporturi și utilaje. Aceste efecte nu pot fi cuantificate cu precizie, întrucât la data întocmirii prezentului document nu au fost publicate date relevante de către Comisia Națională de Strategie și Prognoză.  De asemenea, o altă cauză care a dus la apariția necesității de actualizare a studiului de fezabilitate o reprezintă constatarea existenței pe teren a unor rețele de utilități care nu figurau nici in avizele de utilități obținute, nici pe planurile aflate la dispoziția SSAvC la data întocmirii studiului de fezabilitate și a proiectului. Respectivele rețele sunt reprezentate de o conductă de canalizare având diametrul de 600mm care deservește Aeroportul Băneasa și traversează terenul SSAvC, precum și de un cablu subteran de alimentare cu energie electrică. Devierea traseelor acestor rețele de utilități este strict necesară, întrucât prezența acestora afectează amplasamentul viitoarei construcții.  Creșterea cursului de schimb valutar – de la 4,6540 RON/EUR la data întocmirii studiului până la 4,7432 RON/EUR în prezent – reprezintă un alt element cu impact asupra achiziției echipamentului simulator de zbor FFS.  Alți factori ce au dus la necesitatea de reactualizare sunt reprezentați de cheltuielile suplimentare identificate pe parcursul demersurilor întreprinse pentru asigurarea creșterii capacităților rețelelor de utilități necesare în vederea exploatării obiectivului, precum și ușoare modificări ale soluției constructive generate pe de o parte în decursul procesului de obținere a avizelor și autorizației de construire, și, pe de altă parte, de necesități tehnice suplimentare evidențiate în urma consultărilor inițiate de către SSAvC cu diverși producători de echipamente simulatoare de zbor.  In mare măsura se păstrează soluțiile tehnice adoptate inițial, realizându-se ajustări și modificări doar acolo unde a fost necesar. Astfel, ca urmare a procesului de autorizare au fost micșorate nesemnificativ suprafața desfășurată și cea utilă a noii construcții.  De asemenea, s-au reorganizat și redimensionat o parte dintre spațiile tehnice necesare în vederea asigurării funcționării echipamentelor de simulare a zborului. Suplimentar față de varianta inițială au fost introduse și noi funcțiuni administrative la etajele superioare.  O alta modificare a soluției tehnice inițiale a rezultat în urma întocmirii studiului geotehnic detaliat, pe baza căruia s-a putut modifica soluția inițială de realizare a fundațiilor.  Faţă de Studiul de fezabilitate initial, din decembrie 2017, principalele revizuiri tehnice și economice constau în:  **F1) Situația Inițială:**  Bilanț suprafețe:   Suprafața construită propusă = 868 Mp   Suprafața desfășurată = 1824 Mp   Suprafața utilă = 1619 Mp   Regim de înălțime propus: P+3   Echipament simulator de zbor FFS: 1 Bucata  Durata de realizare a investiției: 18 Luni  **F2) Situația Revizuită:**  Bilanț Suprafețe:   Suprafața construită propusă = 868 Mp;   Suprafața desfășurată = 1832 Mp;   Suprafața utilă = 1566 Mp;   Regim de înălțime propus: P+3;   Echipament simulator de zbor FFS: 1 Bucata.  Durata de realizare a investiției: 18 Luni  **Soluţii economice:**  **Indicatorii economici:**  **Valoarea totală inițial aprobată:**  Valoarea fără TVA (lei): 52.917.815,80  Valoare TVA (lei): 10.054.385,00  Valoare cu TVA (lei): 62.972.200,80  Din care C+M fără TVA (lei): 10.621.600,00  **Valoarea totală actualizată:**  Valoarea fără TVA (lei): 64.503.834,00  Valoare TVA (lei): 12.255.728,46  Valoare cu TVA (lei): 76.759.562,46  Din care C+M fără TVA (lei): 16.969.770,00  **Valoarea totală actualizată (EURO):**  (curs euro: 4.7432 RON/EUR)  Valoarea fără TVA (EUR): 13.599.222,89  Valoare TVA (EUR): 2.583.852,35  Valoare cu TVA (EUR): 16.183.075,24  Din care C+M fără TVA (EUR): 3.577.704,92  Valoarea obiectivului de investiții “Construire centru de instruire sintetică P+3. Clădire simulatoare de zbor și spații conexe echipată cu un simulator de zbor FFS Boeing 737 NG**”** este **76.759 mii lei**, inclusiv TVA, echivalentul a 16.183 mii Euro (la cursul BNR din 20.09.2019, 1 euro = 4,7432 lei). În conformitate cu prevederile art. 42 alin. (1) lit. a) din Legea nr. 500/2002 privind finanțele publice, cu modificările și completările ulterioare, obiectivele/proiectele de investiții noi, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor pentru investițiile cuprinse la poziția C – «Alte cheltuieli de investiții» care se finanțează, potrivit legii din fonduri publice, se aprobă de către Guvern pentru valori mai mari de 30 milioane lei.  Prin proiectul de hotărâre anexat se propune reaprobarea indicatorilor tehnico-economici aferenți obiectivului de investiții “Construire centru de instruire sintetică P+3. Clădire simulatoare de zbor și spatii conexe echipată cu un simulator de zbor FFS Boeing 737 NG**”,** așa cum au reieșit din avizul Consiliului Interministerial de Avizare Lucrări Publice de Interes Național și Locuințe cu nr. 63/23.10.2019. |
| 3. Alte informaţii | În conformitate cu reglementările europene, activitatea de pregătire a piloților civili este considerată activitate economică iar subvenționarea acesteia din fonduri publice reprezintă ajutor de stat. În cazul obiectivului de investiții ai căror indicatori se propun a fi aprobați, analiza cost-beneficiu, parte a studiului de fezabilitate, arată că prin finanțarea acestuia statul se comportă ca un investitor privat prudent ceea ce înseamnă că finanțarea din fonduri publice nu reprezintă ajutor de stat. Se estimează că, din excedentul bugetar al SSAvC, statul își va recupera investiția într-o perioadă rezonabilă de timp. |

**Secțiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest subiect. |
| 11 Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Prin implementarea acestui obiectiv de investiții vor scădea costurile companiilor aeriene cu pregătirea piloților. |
| 21 Impactul asupra sarcinilor administrative | Proiectul de act normativ nu se referă la acest subiect. |
| 22 Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informaţii | Nu au fost identificate. |

**Secțiunea a 4-a**

**Impactul financiar asupra bugetului general consolidat,**

**atât pe termen scurt, pentru anul curent, cât şi pe termen lung (pe 5 ani)**

Proiectul de act normativ nu are impact asupra bugetului general consolidat

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) bugetul de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  | | | | | |
| 5. Propuneri pentru a compensa reducerea veniturilor bugetare. |  |  |  |  |  |  |
| 6. Calcule detaliate privind fundamentarea modificărilor cheltuielilor bugetare |  |  |  |  |  |  |
| 7. Alte informații | Finanţarea obiectivului de investiții se face din bugetul Școlii Superioare de Aviație Civilă, venituri provenind din sursele proprii ale instituției și transferuri de la bugetul de stat prin bugetul Ministerului Transporturilor, în limita sumelor aprobate anual cu această destinație, conform programelor de investiții publice aprobate potrivit legii.  Pentru demararea proiectului, în anul 2019 a fost prevăzută în buget suma de 2.440 mii lei credit bugetar și 49.990 mii lei credit angajament. După finalizarea investiției, începând cu 2021, SSAvC va înregistra un excedent bugetar prin care vor fi recuperate la bugetul de stat sumele alocate în perioada 2019-2020. | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |  |  |
| --- | --- | --- |
| 1.Măsuri normative necesare pentru aplicarea prevederilor proiectului de act normativ:   * 1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;   2. acte normative ce urmează a fi elaborate în vederea implementării noilor dispoziţii. | | a) Nu este cazul.  b) Nu este cazul. |
| 11. Compatibilitatea proiectului de act normativ cu legislația în domeniul achizițiilor publice | | Proiectul de act normativ nu se referă la acest subiect. |
| 1. Compatibilitatea proiectului de act normativ cu legislaţia comunitară în materie | | Proiectul de act normativ nu se referă la acest subiect. |
| 1. Decizii ale Curţii Europene de Justiţie și alte documente | | Proiectul de act normativ nu se referă la acest subiect. |
| 1. Evaluarea conformității | | Nu este cazul. |
| 1. Alte acte normative și/sau documente internaționale din care decurg angajamente | | Nu este cazul. |
| 1. Alte informaţii | Nu au fost identificate. | |

**Secțiunea a 6-a**

**Consultările efectuate în vederea elaborării**

**proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente. | Indicatorii tehnico-economici au fost avizați de Consiliul Interministerial de Avizare Lucrări Publice de Interes Național și Locuințe cu avizul nr. 63/23.10.2019. |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare al Ţării  c) Consiliul Economic şi Social  d) Consiliul Concurenţei  e) Curtea de Conturi | Nu este cazul. |
| 6. Alte informaţii | Nu este cazul. |

**Secțiunea a 7-a**

**Activităţi de informare publică privind elaborarea**

**şi implementarea proiectului de act normativ**

|  |  |
| --- | --- |
| 1. Informarea societăţii civile cu privire la necesitatea elaborării proiectului de act normativ | Menţionăm că au fost întreprinse demersurile legale prevăzute de art. 7 alin. (4) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561 / 2009 cu modificările şi completările ulterioare.  În ceea ce priveşte transparenţa decizională, această cerință a fost îndeplinită şi prin publicarea pe site-ul Ministerului Transporturilor. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Acest proiect de act normativ nu are impact asupra acestui domeniu. |
| 3. Alte informaţii | Nu au fost identificate. |

**Secțiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate. |

Având în vedere cele de mai sus, a fost elaborat **proiectul de Hotărâre a Guvernului pentru reaprobarea indicatorilor tehnico – economici ai obiectivului de investiții “Construire centru de instruire sintetică P+3. Clădire simulatoare de zbor și spații conexe echipată cu un simulator de zbor FFS Boeing 737 NG”** care, în forma prezentată, a fost avizat de ministerele interesate și pe care îl supunem spre aprobare.

**MINISTRUL TRANSPORTURILOR**

**RĂZVAN ALEXANDRU CUC**

**AVIZĂM FAVORABIL:**

**VICEPRIM-MINISTRU, MINISTRUL DEZVOLTĂRII REGIONALE ŞI**

**ADMINISTRAŢIEI PUBLICE**

**VASILE-DANIEL SUCIU**

**MINISTRUL FINANŢELOR PUBLICE**

**EUGEN ORLANDO TEODOROVICI**

**SECRETAR DE STAT**

**DRAGOȘ – VIRGIL TITEA**

**SECRETAR GENERAL**

**PETRE NEACȘA**

**DIRECȚIA AVIZARE**

**DIRECTOR**

**DANIELA DEUȘAN**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA GENERALĂ INVESTIŢII, PROIECTE STRATEGICE ȘI**

**MONITORIZARE PROIECTE**

**DIRECTOR GENERAL**

**MIHAELA MOCANU**

**DIRECȚIA REGLEMENTĂRI TEHNICE ȘI AUTORIZAȚII DE CONSTRUIRE**

**DIRECTOR**

**MARIANA IONIȚĂ**

**DIRECȚIA TRANSPORT AERIAN**

**DIRECTOR**

**MIHAIL IONESCU**

CONSILIER

MIHAELA CLIM